CELEX: E2011P0008
Language: et
Date: 2011-04-11 00:00:00
Title: EFTA järelevalveameti 11. aprillil 2011 Islandi vastu algatatud hagi (Kohtuasi E-8/11)

7.7.2011   
            
            
               ET
            
            
               Euroopa Liidu Teataja
            
            
               C 199/8
            
         EFTA järelevalveameti 11. aprillil 2011 Islandi vastu algatatud hagi
   (Kohtuasi E-8/11)
   2011/C 199/04
   EFTA järelevalveamet, Rue Belliard 35, 1040 Brüssel, Belgium, keda esindavad Xavier Lewis ja Florence Simonetti, on algatanud 11. aprillil 2011 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1)
            
            
               teeks avalduse, et jättes tagamata, et riigi pädevad asutused on koostanud ja vajadusel heaks kiitnud strateegilised mürakaardid ning koostanud müraalased tegevuskavad kõigi riigi territooriumil asuvate põhiteede kohta, mida kasutab üle kuue miljoni sõiduki aastas, ning et direktiivi VI lisas viidatud teave strateegiliste mürakaartide kohta ja tegevuskavade kokkuvõtted edastatakse EFTA järelevalveametile, ei ole Islandi Vabariik täitnud oma kohustusi, mis tulenevad EMP lepinguga selle 1. protokolliga kohandatud EMP lepingu XX lisa punktis 32g viidatud õigusakti (Euroopa Parlamendi ja nõukogu direktiiv 2002/49/EÜ, 25. juuni 2002, mis on seotud keskkonnamüra hindamise ja kontrollimisega) artikli 7 lõikest 1, artikli 8 lõikest 1 ja artiklist 10
               ning
            
         
               2)
            
            
               kohustaks Islandi Vabariiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               EFTA järelevalveamet teatab, et Island ei ole koostanud mürakaarte ega müraalaseid tegevuskavasid põhiteede kohta, mida kasutab üle kuue miljoni sõiduki aastas;
            
         
               —
            
            
               EFTA järelevalveamet on seisukohal, et see rikub EMP lepingu XX lisa punktis 32g viidatud Euroopa Parlamendi ja nõukogu 25. juuni 2002. aasta direktiivi 2002/49/EÜ, mis on seotud keskkonnamüra hindamise ja kontrollimisega, artikli 7 lõiget 1, artikli 8 lõiget 1 ja artiklit 10.